procesaur/Wiki.mk huggingface dataset:
Цитохром

Цитохромите се клеточни хембелковини (односно пигменти). Тие се наоѓаат во клетките на сите аеробни организми, врзани за митохондриите или слични структурни елементи на клетката. Нивната простетична група е со металопорфирински карактер (Fe-протопорфирин, цитохемин итн.). Таа овозможува пренесување на електрони во респираторната низа при што металот (обично железо) повратно преминува од повисок на понизок оксидационен степен.
1 Видови
Цитохромите имаат карактеристични апсорпциони спектри, врз основа на кои се и откриени во 1882 година. Така, првите испитувања на цитохромот од миокардот (срцевиот мускул) покажале дека, според апсорпционите спектри, постојат најмалку три видови на цитохроми: ''a'', ''b'' и ''c''. По тоа, во различен биолошки материјал, утврдено е постоење на повеќе видови на цитохроми ''a'', ''b'' и ''c'', на пример: ''a'', ''a<sub>3</sub>'', ''b'', ''b<sub>5</sub>'', ''c'', ''c<sub>1</sub>'', ''c<sub>2</sub>'' итн.
Рибофлавин

Витаминот Б<sub>2</sub> или рибофлавин (лактофлавин) е составен дел на флавин нуклеотидите (FMN и FAD). Рибофлавинот се состои од диметил-изоалоксазински прстен, за кој на положбата 9 е врзан алкохол D-рибитол. Хемиското име на рибофлавинот е 6,7-диметил-9 N-рибитил-изоалоксазин.
Рибофлавинот е портокалово-жолта кристална супстанца, растворлива во вода и стабилна на зголемена температура, особено во кисела средина. Водниот раствор на рибофлавинот флуоресцира со жолто-зелена боја.
Рибофлавинот е многу распространет во природата. Се наоѓа во млекото, месото, јајцата, овошјето и лиснатиот зеленчук. Многу бактерии и габи можат да го синтетизираат.
Бајпас операција

Бајпас операција е вид хируршка операција и претставува начин крвта да дојде до срцето за оние личности со срцеви заболувања како на пр., Ангина.
Докторот позајмува друга артерија од телото на пациентот (од градниот кош, ногата или раката). Оваа здрава артерија потоа се спојува со затнатата артерија, така што може да носи крв до срцето преместувајќи го блокираниот дел. За оваа операција е потребно тотално успивање (општа анестезија) и подолг престој во болница. Најчесто е безбедна и успешна операција.
Ангиопластика

Ангиопластика — едноставна операција која го подобрува протокот на крв до срцето со проширување на артериите. Може да се направи со локална анестезија (да се здрви местото). Во болница се останува само кусо време. Докторот ја проширува артеријата на тој начин што става специјален балон во затнатата артерија. Кога ќе стигне балонот во артеријата, докторот хидраулички ќе го надуе пред да го отстрани. Тоа ја проширува артеријата. Потоа докторот става метално цевче (наречено “''стент''”) во проширената артерија. Ова цевче останува во артеријата за да ја држи отворена.
1 Наводи
Мултикултурен здравствен комуникативен сервис, ''Срцеви заболувања - како може лечењето да ви помогне'', Нов Јужен Велс, мај 2002.
Кажимјеж Новак

Кажимјеж Новак (|Kazimierz Nowak; - ) — светски патник од Полска, кореспондент и фотограф, роден во Стриј, денес во Лавовската област, Украина. По Првата светска војна живеел во Познањ.
Од 1931 до 1936 г. патувал сам, пеш и со велоспиед низ Африка. Вкупно пропатувал околу 40 000 км . Тој бил веројатно првиот човек во светот кој го постигнал тоа. За неговите патувања издадена е книга ''Rowerem i pieszo przez Czarny Ląd'' („Со велосипед и пеш преку Црниот Континент“). Починал во Познањ.
Доменико Трецини

Деменико Трецини (италијански: ''Domenico Trezzini'') (ц. 1670-1734) бил швајцарски архитект кој го развил петреобарокниот стил на руската архитектура.
Роден е во Астано, бизу Лугано, во италијанскиот дел Тичино. Вројатно студирал во Рим. Подоцна, кога работел во Данска, добил покана од Петар Велики, да биде еден од архитектите на згради за новата руска престолнина, Санкт Петербург.
Од 1703, (основањето на градот), Трецини дал значителни придонеси кон најзначајните згради. Меѓу неговите инзвордени достигнувања се вбројуваат Петропавловската тврдина и Петропавловскиот собор, зградата на Дванаесетте Колегијати, (сега главната зграда на Санкт Петербургскиот Универзитет) како и Петровиот Летен дворец. Тој зел учество и во нацртите на Кронштат и Александро-Невскиот манастир.
Доменико Трецини игра и друга голема улога во архитектонската историја на Русија: неговата школа по европски модел била основа за познатиот петробарокен стил.
Трецини бил во добри и блиски односи со царот Петар Велики. За ова сведочи фактот што тој бил кум на неговиот син Пјетро Антонио Трецини (исто така станал познат архитект).
1 Наводи
**
Епизиотомија

Епизиотомија е хируршка операција која се администрира кај жените при пораѓањето.
Понекогаш е неопходно да се засечи кожата кај долниот крај на вагината за да му
се помогне на бебето да излезе. Постои поголема веројатност да се случи епизиотомија ако при
породувањето треба бебето да биде извлечено со хируршки клешти, но во некои случаи може да биде неопходно и при нормално породување.
Пирова победа

Пирова победа — победа по многу висока цена за победникот. Фразата се однесува Пир Епирски, кралот на Молосијците, Епир и Македонија, чија војска била речиси уништена при неговата победа над римјаните за време на Пировата војна во Хераклеја во 280 п.н.е. и Аскул во 279 п.н.е.. Плутарх ни дава навод од извештај на историчарот Дионисиј Халикарнаски по завршетокот на второспоменатава војна:
:''„Војските се разделија; и, беше речено, дека Пир му одговорил на некој кој се радувал на неговата победа дека уште една ваква победа сосема ќе го срози. Тој изгубил голем дел од неговата војска што ја донел, а и речиси сите особени пријатели и војсководци; немало кој друг да се регрутира, а сојузниците во Италија ги сметал за назадни. Од друга страна, како фонтана која везден истекува од градот, римскиот логор набргу бил обилно пополнет со нови војници, со воопшто несмалена храброст заради претрпената загуба, туку заради самиот тој гнев, смогнувајќи нова сила и одлучност за војување.''“
1 Примери
* Битка кај Малплаке (1709) - Војна за шпанското наследство
* Битка кај Бункерскиот рид (1775) - Американска револуција
* Втора Бурска војна (1899-1902)
* Зимска војна (1939-1940)
* Битка за Санта Крус (1942) - Втора светска војна, Тихоокеанско боиште
* Битка за Вуковар (1991)
fi:Pyrrhos#Pyrrhoksen voitto
Витамин Б1

Структурна формула
Модел
Витаминот Б<sub>1</sub>, познат и како тиамин или анеурин е анти бери-бери или антинеуритичен витамин. Прв го изолирал Фанк од лушпата на оризот.
Тиаминот е бела, кристална супстанца која добро се раствора во вода, а послабо во етанол. Таа не се раствора во етер и хлороформ. Во сува состојба, тиаминот е стабилен при загревање до 100 °C; поради тоа со готвењето на храната тој незначително се разорува. Тиаминот денес најчесто се добива по синтетски пат.
Молекулата на тиаминот се состои од пиримидински и тиазолов прстен. Прстените меѓусебно се поврзани преку кватерниот азотен атом на тиазолот, така што тиаминот е секогаш позитивно наелектризиран.
Покрај слободниот тиамин, во организмот се наоѓа и пирофосфатен облик на овој витамин, познат како тиаминпирофосфат и скратено се обележува TPP. Пирофосфорната киселина е естерски врзана за хидроксилната група на тиазоловиот прстен во тиаминпирофосфат.
Тиаминпирофосфатот е (покрај NAD<sup>+</sup> и NADP<sup>+</sup>) еден од најрано познатите коензими. Во процесот на оксидативна декарбоксилација на α-кето киселините го пренесува "активниот ацеталдехид". Поради тоа, порано е нарекуван "кокарбоксилаза" (денес заменето со правилното име "кодекарбоксилаза").
Начинот на дејство на тиаминпирофосфатот во комплицираниот процес на оксидативна декарбоксилација долго време бил непознат. Денес се знае дека α-кето киселините под дејство на мултиензимскиот систем се декарбоксилираат (губат CO<sup>2</sup>) и истовремено се оксидираат. Така на пример, пирогроздовата киселина под дејство на ензимот пируват декарбоксилаза губи CO<sup>2</sup>, а остатокот се врзува на коензимот ТРР, градејќи "активен ацеталдехид". Тој потоа се оксидира (губи водород) во остаток на оцетна киселина. Кофактор на оваа оксидација е липонската киселина, која притоа се редуцира и истовремено го пренесува остатокот на оцетната киселина на коензимот А. Редуцираната липонска киселина ензимски се оксидира и одново се вклучува во целиот процес. Крајни производи на оксидативната декарбоксилација на пируватот се CO<sup>2</sup> и ацетилкоензим А (односно "активна оцетна киселина"). Поради тоа, недостатокот на тиамин во организмот доведува до нарушувања во метаболизмот на гликозата, бидејќи доаѓа до натрупување на пирогроздовата киселина.
Многу бактерии го синтетизираат тиаминот. Така, бактериите на цревната флора можат потполно да ги задоволат потребите на животните за овој витамин.
Во сировото рибино месо, кај некои бактерии и кај некои растенија постои ензим тиаминаза кој ја кине врската меѓу пиримидинскиот и тиазоловиот прстен во тиаминот. Затоа се појавуваат симптоми на полинеуритис кај животните кои се хранат со ваква храна.
Варикозни вени

Варикозни вени (или проширени вени) — вид на заболување кое се јавува кај нозете бидејќи, во својот пат околу телото, доста е тешко крвта да се искачи нагоре по нозете. За да се спречи крвта да се врати назад, нашите вени имаат залистоци што се затвораат зад крвта како што таа се движи низ вените. Ако овие залистоци попуштат, доаѓа до собирање на крв во вените, што предизвикува тие да се набубрат.
Ризикот за добивање проширени вени се зголемува кај следниве луѓе:
* оние кои се бремени
* оние со голема дебелина
* оние со голема височина
* оние кои долго време стојат или седат во една положба (работење во продавница, на пример)
* оние со семејна историја на проширени вени
1 Проблеми со проширени вени
Некои луѓе сакаат да ги отстранат проширените вени затоа што не им се допаѓа изгледот. Но, проширените вени исто така создаваат чувство на замор и неудобност во нозете. Кожата над проширените вени може да стане сува, тенка и да чеша (воспаление на кожата). Во најопасен случаи, лошата циркулација може да доведе до шлог.
Каросерист

Каросерист (англиски: ''coachbuilder'') е изработувач на школки (каросерии) на автомобили. Првично овие била така специјализирани за изработка на дрвени и метални школки, што највеќето автомобилски производители склучувале договори за изработка на каросерии врз нивните шасии.
Како што производителите на автомобили почнале самите да изработуваат каросерии, практиката на школки по порачка почнала да се популаризира меѓу богатите. Некои ултралуксузни возила се продавале само како шасија. Вакви примери се Бугати Тип 57, Кадилак V-16, Ферари 250 и сите Ролс-Ројс автомобили произведени пред Втората светска војна. Многу каросеристи биле поврзувани со славни дизјнери како Пининфарина и Џугиаро.
Со доаѓањето на едноделната каросерија, изработувањето на каросерии станало невозможно. Многу каросеристи биле купени од автомобилските производители и припоени кон нивните фирми. Други станале составувачи на возила по договор, правејќи ниша на локализирани автомобили за поголеми фирми.
1 Поврзано
* Каросерија
Биопсија

Биопсијата е медицинска постапка каде што се зема примерок или клетки од телото за испитување на примерокот под микроскоп. Биопсија е значителна по тоа што дозволува точно да се определи причината за болеста, како на пр., вид на рак. Специјалистите користат разновидни методи за земање на примерок. Кој метод ќе се примени зависи од следниве:
* каде се наоѓа израслината или промената
* големината на израслината или промената
* здравствената состојба на пациентот
* семејната здравствена историја на пациентот
Двата најчесто користени методи на биопсија се постапка со мала игла или биопсија со земање примерок.
При постапка со мала игла, специјалистот користи игла за да извлече течност или клетки од делот кој се испитува (на пр., грутка во вратот). Оваа игла е потенка од онаа која обично се користи за вадење крв.
При биопсија со земање примерок, радиологот користи поголема игла за да земи ткиво од местото кое се испитув
а. Оваа биопсија секогаш се изведува со локална анестезија. Обично се земаат повеќе примероци од ткивото од едно место. Некогаш се земаат примероци од различни страни. Зависно од процедурата, иглата може да се наведува со ултразвук или рендгенски зраци т.е., мамограм.
Кога клетките или ткивото ќе бидат земени, примероците се испраќаат во лабораторија каде ќе бидат испитувани.
1 Поврзано
* Департмент на човекови сервиси, Памфлет - ''Тест со биопсија во клиника за дојки'', Викторија, Австралија, ноември 2003.
Внатрешна политика

Кај управувањето, внатрешна политика е поим обратен на поимот надворешна политика; се состои од политички активности на владата како одлуки, програми и дела кои се однесуваат на внатрешни работи, наспроти нејзиниот однос со други држави. Главни елементи на внатрешната политика се даночната политика, програмите за социјалната заштита и социјална помош, закони за животната средина, и регулативи за стопанските дејности и нивните практики.
1 Поврзано
* Јавна политика
Жолтица

Жолтица (исто така позната како иктерус, од грчкиот збор ''ίκτερος'') се јавува како последица на зголемено ниво на билирубинот во крвта. Се манифестира со пожолтување на склерите, кожата и слузокожата.
Постојат повеќе видови на жолтица:
* прехепатална жолтица (при хемолиза)
* хепатоцелуларна жолтица (при хепатит, цироза)
* опструктивна жолтица (при опструкција на жолчните патишта од метастази, жолчни камења)
* неонатална жолтица.
Реса (ботаника)

Реса е тенка цилиндрична китка од цветови кои се опрашуваат ветерно (анемофилно) и немаат ливчиња. Ресите се наоѓаат кај многу растителни фамилии како Брези, Буки, Црници и Врби. Содржат еднополови цветови. Често едно растение има само машки реси, додека друго само женски, но можно е да ги има и двете.
Ресородни растенија се даб, бреза, врба, јасика, костен, комптонија и топола.
Хипогликемија

Ако количеството на шеќер во крвта, обично кај лице кое има шеќерна болест, се намали под нормалните граници (под 4 mmol/L), тогаш доаѓа до хипогликемија, или недостиг на шеќер во крвта. Ако нивото на гликоза во крвта се приближи до 2 mmol/L се добива ударен напад а пак во областа на 0.5 mmol/L се навлегува во кома при што може да биде оштетен мозокот или да дојде до смрт. Се јавува ако при лекувањето дијабетичарите користат таблети или инсулин. Кај дијабетичарите кои се лекуваат ”само со диета" не постои опасност да се јави хипогликемијата.
1 Симптоми
Симптомите на хипогликемија се различни, меѓутоа луѓето најчесто ги забележуваат следниве:
* Треперење
* Потење
* Забрзано чукање на срцето и бледило
Ако не се лекува хипогликемијата, симтомите можат да се влошат и да доведат до:
* Збунетост
* Нејасен говор
* Дремливост
* Промени во однесувањето, како на пример, агресивност, раздразливост, плачење
* Тетеравење како да сте пијани
* Бесвест
2 Причини
Можните причини кои може да доведат до јавувањето на хипогликемија се:
* Премногу лекарства
* Премногу вежбање или непланирано вежбање
* Задоцнување со оброк или ужинка
* Недоволно јадење на храна богата со јаглехидрати
3 Како да се спречи хипогликемија
Во итен случаи ако се јави хипогликемија кај личност со шеќерна болест, веднаш мора да каснат малку шеќер или да се напијат сладок пијалак. После тоа, треба да се јаде храна која содржи јаглехидрати. При хипогликемија мора веднаш да се реагира инаку личноста може да се онесвести.
* Секој ден треба да се зема одредената доза на инсулин или таблети.
* Не смее да се пропуштаат оброците или ужинките.
* Пред да се почне со некоја напорна работа, треба да се јади храна богата со јаглехидрати (енергија).
* Ако се пие алкохол, треба да се јаде непосредно со тоа.
Цистит

Воспалението на мочниот меур предизвикано од бактерии се нарекува цистит. Симптоми на ова заболување се честото мокрење, печење при мокрење, чувство на непријатност и притисок над срамната коска. Многу често при мокрење, особено при крај на мокрењето, се јавува остра болка, а понекогаш и крв, односно гној во урината.
Кај жените циститите се почести од повеќе причини. Специфичната градба на женската уретра, а особено нејзината должина (околу 3 cm) условува непосреден контакт со вагината и надворешната средина каде што се наоѓаат разните бактерии.
Од друга страна, при бременост и менопауза се создаваат поголеми предиспозиции за инфекција на мочниот меур. Кај постарите мажи многу често циститот се јавува како последица на аденом на простатата. Можна компликација при подолготрајни цистити е воспаление на бубрезите. Циститот се разликува од воспалението на бубрезите по тоа што никогаш не е проследен со покачена температура.
1 Лечење
Воспалението обично се лечи со земање една доза антибиотици. Еден од најпознатите алтернативни лекови (растенија) што се користат при воспаленија на мочните патишта е мечкиното грозје (''Arctostaphylos uva ursi''). Тоа е зимзелена, многугодишна, разгранета грмушка, висока 20 до 50 cm, која расте на планински места со песоклива и каменлива почва. Исто така како лек против воспалението се користат билните таблети "''рентил''", составени од неколку билки со диуретично, уроантисептично и спазмолитично дејство (против болки). Тие покажуваат голема ефикасност при воспаленија на мочниот меур, мочните патишта и на бубрезите. Таблетите можат да ги исчитат мочните патишта од бактерии што се отпорни на современата терапија со антибиотици.
2 Како да се избегнe воспалението
Треба да се одбегнува одлагањето на одење по мала нужда. Подобро е кога мочниот меур е празен наместо полн. На жените за време на мала нужда им е препорачливо да се бришат од напред (вагина) кон назад (чмар) а не обратно. Некои жени утврдиле дека одењето по мала нужда после сексуалните односи им помогнало да се спречи цистит. Исто така пиењето два литри вода на ден помага при исфрлање на непотребните материи од мочниот меур кои го предизвикуваат неговото воспаление.
Ендометриоза

Ендометриоза е честа состојба која погодува околу 10% од жените. Тоа е состојба при која ткивото кое обично ја покрива матката расти се наоѓа на други невообичаени места во телото. Најчесто, ендометриозата се наоѓа во карличниот дел. Овие израслини може да предизвикаат бројни симптоми како што се болки во карличниот дел и неплодност.
Точниот причинител на оваа болест сѐ уште не се знае. Најпопуларна теорија е дека за време на менструацијата менструалното ткиво поминува назад низ јајцеводите и во карлицата каде што се зацврстува и расте. За сега се мисли дека ендометриозата е наследна.
Според една проценка 10.8 милиони жени имале ендометриоза на глобално ниво во 2015. Други извори проценуваат дека се погодени 6–10% од жените. Ендометриозата најчество се јавува во триесеттите и четириесеттите години; иако, може да се јави и кај девојчиња од 8 години. Бројот на смртни случаи е мал. Ендометриозата за првпат била одвоена како посебна состојба во 1920-тите години. Пред тоа ендометриозата и аденомиозата биле сметани за иста болест. Не е јасно кој прв ја опишал болеста.
1 Дијагноза
Ако жената има ендометриоза во јајниците тоа обично ќе се покаже со ултразвук. Најточна дијагноза може да се постави само со лапароскопија или пак со отворена операција. Лапароскопијата е постапка кога мал телескоп се вметнува низ мал отвор во стомакот. Лапароскопијата е корисна за да се постави дијагноза, а исто така помага да се утврди колку сериозна е ендометриозата. Таа всушност му помага на лекарот да избере најдобар начин на лекување.
За да се потврди дијагнозата ќе се направи и патолошки тест (биопсија). Ова е важно зашто честопати ендометриозата се меша со други болести. За сега не постојат тестови за ендометриоза без користење на оперативна постапка.
2 Симптоми
Многу жени имаат ендометриоза без симптоми или проблеми, меѓутоа тоа не секогаш е случај. Често симптомите од ендометриозата се:
* Болки при менструацијата
* Болки при полов однос
* Болки во карлицата вон времето на менструација
* Болки во грбот
* Недостаток на енергија
* Болки во стомакот.
3 Влијание врз плодноста
Кај некои жени кои имаат потешкотии да останат бремени понекогаш се дијагностицира
ендометриоза, иако немаат никакви симптоми. Кај некои од нив лузни на ткивото како последица од ендометриоза ќе предизвика запушување на јајцеводите. Меѓутоа, кај повеќето жени не е познато како ендометриозата влијае на плодноста. Теориите велат дека енометриозата:
* влијае да се создадат јајцеви клетки кои тешко ќе се оплодат
* произведува природни отрови за спермата.
Трајанова порта

Трајанова врата (бугарски: ''Траянови врата'') е историски премин во близината на градот Ихтиман, а во денешно време и име на тунел долж автомагистралата „Тракија“.
0.1 Тврдина Трајанова врата
Проходот е именуван по римскиот Цар Трајан, кој во II век на ридот над тврдината направил тврдина како симболична граница помеѓу провинциите Тракија и Македонија. Тврината е позната и како ''Штипон''.
На 17 август 986 год. византискиот цар Василиј II врши напад врз самоиловото царство, војската на чело со цар Самоил ја победува византиската армија токму кај преминот Трајанова врата.
0.2 Тунел „Трајанова врата“
Низ соседниот рид на тврдината е прокопан тунелот „Трајанова врата“, кој е дел од автомагистрала „Тракија“. Тоа се наоѓа на околу 55 километра од Софија, а наjблискиот град е Костенец. Тунелот ги има сите европски стандарди.
Врба

Врбата е листопадно дрво или грмушка од родот ''Salix'', дел од семејството Врби.
Во светот постојат околу 350 видови врби, кои виреат главно на влажни почви со поладни зони на северната полутопка. Листовите им паѓаат на есен, најчесто се со долгнавест, но кај некои и кружен до овален облик со назабени рабови. Врбата е диециозна со тоа што машките и женските цветови, во облик на реси растат на засебни стебла; ресите излегуваат рано на пролет, обично пред лисјата или пак кога лисјата почнуваат да се отвораат. Плодот ѝ е мала чашка која содржи бројни минијатурни (0.1 мм) семиња поставени во бели пердувчиња, кои помагаат во разнесувањето на семињата. Врбите се многу вкрстителни растенија и имаат многу хибриди кои можат да бидат природни и вештачки создадени.
Некои врби, особено арктичките и алпските видови, се многу мали; Џуџестата врба (''Salix herbacea'') ретко расте над 6 см во висина, иако таа нашироко расте по земјата.
Жалната врба, широко распространето украсно дрво, е сорта, ''Salix × sepulcralis'' 'Chrysocoma', вкрстена од кинеската Пекиншка врба и европската Бела врба.
Речиси сите врби веднаш пуштаат корени од гранчиња кои се исечени или кои лежат скршени на земјата. Тука има неколку исклучоци како Ивата и Прасколисната врба.
1 Лековитост
Покрај најразните употреби во многу индустриски гранки, врбата се користи и за лекови. Кората од врбата се споменува во стари ракокписи од Асирија, Сумерија и Египет како лек против болки и грозница, а старогрчкиот лекар Хипократ пишувал за медицинските својства на врбата во V век п.н.е.. Индијанците го користеле за многу медицински намени.
Активниот екстракт од кората, наречен салицин, бил излолиран до кристализиран облик во 1828 од страна на францускиот фармацевт Анри Леро, а рафаеле Пирија, италијански хемичар, потоа успеал да ја одвои киселината во чиста состојба. Салицинот во заситен раствор со вода (''p''H = 2.4) се нарекува салицилна киселина.
Во 1897 Феликс Хофман создал синтетички променета варијанта на салицинот (во неговиот случај добиен од ''Spiraea''), која правела помалку проблеми со варењето од салицинот. Новиот лек, формално наречен ''Ацетилсалициклична киселина'' или наречен уште аспирин од страна на Хофмановиот работодавач Бајер АГ. Од ова произлегла класа лекови од огромно значење позната како нестероидни противвоспалителни лекови.
2 Врбата како тема во уметноста и во популарната култура
* „Врба ми изникнала“ — македонска народна песна.* „Врба“ — кус расказ на македонската писателка Сања Михајловиќ-Костадиновска од 2018 година.* „Врба“ — песна на македонскиот поет Матеја Матевски.* „Една врба чека“ — песна на македонскиот писател Видое Подгорец.* „Врба“ — песна на полскиот поет Јежи Харасимович.* „расад на жални врби у говнардарот и барокната см(рд)еа“ — кус расказ на македонскиот писател Хигсов Бозон од 2011 година.* „Врба“ — поема на македонскиот поет Наум Целакоски од 1990 година.* „Врба“ — македонски филм од 2019 година во режија на Милчо Манчевски.
* Жална врба (слика) — слика масло на платно од Клод Моне насликана во 1918 година.
3 Галерија
4 Надворешни врски и наводи
*
Гагауски јазик

Гагаускиот јазик e јазик на Гагаузите, од туркиската група на јазици, сличен на турскиот јазик. Го зборуваат околу 150 000 луѓе во Молдавија, Бугарија, Русија и Украина.
До 1954 година користел грчка азбука, а потоа кирилска:
А а, Ӓ ӓ, Б б, В в, Г г, Д д, Е е, Ё ё
Ж ж, Ӂ ӂ, З з, И и, Й й, К к, Л л, М м
Н н, О о, Ӧ ӧ, П п, Р р, С с, Т т, У у
Ӱ ӱ, Ф ф, Х х, Ц ц, Ч ч, Ш ш, Щ щ, Ъ ъ
Ы ы, Ь ь, Э э, Ю ю, Я я
Од 1990 во употреба е латинска азбука:
A a, Ä ä, B b, C c, Ç ç, D d, E e, Ê ê
F f, G g, Ğ ğ, H h, I ı, İ i, J j, K k
L l, M m, N n, O o, Ö ö, P p, R r, S s
Ş ş, T t, Ţ ţ, U u, Ü ü, V v, Y y, Z z
Јоханес Гутенберг

Јоханес Гутенберг (|Johannes Gensfleisch zur Laden zum Gutenberg; ~1394-1468), бил германски пронаоѓач, печатач, издавач и златар, кој го вовел печатењето во Европа со неговата техниката за печатење со подвижен слог. Неговото дело ја започна печатарската револуција во Европа и се смета за пресвртница на вториот милениум, воведувајќи го модерниот период на човечката историја. Тој одигра клучна улога во развојот на ренесансата, реформацијата, добата на просветителството и научната револуција, како и поставувањето на материјалната основа за модерната економија базирана на знаење и ширењето на учењето кај масите.
Ја усовршил печатарската машина и прв почнал да користи излеани метални букви. Во 1455 година ја отпечатил Библијата и во 1457 година отпечатена била првата книга во боја — „Мајнчкиот псалтир“ во црна и црвена боја. Починал во 1468 година.
1 Поврзано
* Гутенбергова Библија
Приказната на чиновникот

Приказната на свештеникот (англиски: ''The Cleric's Tale'') — првата приказна од Групата Е во делото ''Кантербериски приказни'' од Џефри Чосер. По ова приказна следи Приказната на трговецот. Свештеникот од Оксенфорд (денешен Оксфорд) е студент по филозофија или теологија (во денешна смисла). Тој ја раскажува приказната за Гризелда, млада девојка чиј сопруг ѝ ја проверува верноста по пат на низа бизарни измачувања во духот на библиската книга Јов.
1 Дејствие
Гризелда раѓа ќерка, и Валтер решава да ја провери нејзината верност кон него. Тој праќа офицер да го земе бебето, преправајќи се дека ќе го убие, и тајно го носи во Болоња. Гризелда на ова не се буни. Кога таа раѓа син неколку години подоцна, маркизот повторно наредува да се земе детето.
На крај, Валтер решава да направи уште една последна проверка. Тој фалсификува папска била за поништување на брак и ѝ соопштува на жена си дека намерава да се прежени и дека од неа бара да ја подготви венчавката. Валтер тајно ги враќа децата од Болоња, и ја претставува ќерка си како новата жена. Подоцна тој ѝ кажува на Гризелда за измамата, и (неверојатно) продолжуваат да си живеат среќно засекогаш.
Музејска збирка - Библиотека Искра

Музејската збирка - Библиотека Искра, работи во состав на библиотеката "Искра" од Кочани, како посебна организациона единица од 1985 год.
Има мала постојана археолошка и етнолошка поставка која е сместена во средновековната кула во централното градско подрачје. Прибира, обработува, чува и презентира музејски материјал. Организира повремени тематски археолошки и етнолошки изложби и ликовни изложби во кои се ограничува на локални автори.
Главниот акцент при работењето е ставен на:
* Истражувачки работи и набавка на музејски материјал
* Обработка и чување на материјалот
* Презентација и популаризација на музејската дејност
* Образовно-културно дејствување помеѓу младата популација
Индира Ганди

Индира Ганди ( - ) била индиска премиерка и истакната водачка на Движењето на неврзаните.
1 Животопис
Индира Ганди била ќерка на Камала и на Џавахарлал Нехру (првиот индиски премиер), а нејзиното средно име било Пријадаршини. Иако го имала истото презиме како Махатма Ганди (политичар кој помогнал во остварување на индиската независност), тие не биле роднини. Всушност, таа го добила презимето Ганди од својот маж, Ферозе Ганди за кого се омажила во 1942 година. Со него имала двајца сина: Раџив и Санџај. Во 1949 година, Индира Ганди се вратила во домот на татко ѝ и станала негова „официјална домаќинка“. И Ферозе Ганди се обидел да живее заедно со Нехру, но без успех и подоцна станал остар критичар на Нехруовата влада. Токму Ферозе Ганди го открил скандалот Мундра и така го принудил тогашниот министер за финансии, Т. Т. Кришнамачари, да поднесе оставка. Ферозе умрел од срцев удар во 1960 година, а во тоа време кружеле озборувањата според кои Санџај ја обвинил мајка си за смртта на Ферозе.
На 31 октомври 1984 година, била убиена пред својата резиденцијата во Њу Делхи, од двајца припадници на нејзината лична гарда.
2 Политичка кариера
Индира Ганди станала премиерка на Индија по смртта на премиерот Шастри во 1966 година и била премиерка сè до поразот во изборите во 1977 година, по што била принуена да поднесе оставка. Меѓутоа во 1980 година, таа триумфално се вратила на чело на Индија.
На 25 јуни 1975 година, Индира Ганди прогласила вонредна состојба, како реакција на големите нереди ширум земјата, предизвикани од обвинението за злоупотребата на нејзината службена положба. Имено, на 12 јуни 1975 година, судијата на Вискоиот суд во Алахабад, Мохан Лал Синх, пресудил дека Индира Ганди е виновна по двете точки од обвинението за злоупотреба на службената должност за време на изборната кампања во 1971 година. Наспроти оваа пресуда, Индира Ганди одбила да даде оставка, а подоцна, Врховниот суд донесол одлука дека таа не мора да даде оставка додека не се разгледа нејзиниот приговор, но не смее да гласа, ниту да ја прима премиерската плата. Во меѓувреме, ширум земјата се одвивале големи протести од опозицијата, синдикатите, студентите, а водачите на опозиционата партија Џаната морча ги повикале војската и полицијата да не ги извршуваат наредбите на Индира Ганди. На полноќ, на 25 јуни 1975 година, Ганди прогласила вонредна состојба и ги уапсила политичарите на Џаната морча, вклучително и нејзиниет водачи Морарџи Десај и Џ. П. Нарајан, а потоа започнало масовно апсење на сите нејзини критичари: учители, писатели, новинари, водачи на синдикати итн., проследено со уникување на граѓанските права, цензура на медиумите и заведување полициски час.
Формална градина

Формална или француска градина — дотерана градина која следи внимателно осмислен геометриски симетричен план. Во овие градини тревниците и живите огради се држат уредно поткастрени. Дрвата, грмушките, полугрмушките и другите зеленила се внимателно наредени (аранжирани), обликувани и постојано се кастрат.
Наједноставната формална градина е коцкесто искастрена жива ограда долж или околу внимателно поставена цветна леа, како на пример јазолна градина. Најсложените формални градини имаат патеки, статуи, фонтани и леи на различни нивоа.
Европската формална градина води потекло од италијанската ренесансна градина од XVI век како Боболските градини зад Палацо Пити во Фиренца, направени од низа архитекти-дизајнери за големата војвотка Елеонора Толедска. Формалниот партер бил пренесен во Франција, и првите формални градини биле направени во Ане. Формалниот партер бил воведен во употреба од страна на Клод Моле, основачот на династијата одгледувачи-дизајнери која траела длабоко во VIII век.
Елементи на формалната градина:
* тераса
* украсно поткастрување (топијар)
* статуи
* жива ограда
* боске
* партер
* шумски театар
* одрина
* павилјон
* пејзажирање
* градинарско уредување
Формалните градини биле одлика на достоинственичките куќи во Англија од воведувањето на партерот во Вилтонската куќа во 1630-тите, па сѐ додека геометриските дизајни не биле заменети со натуралистички пејзажни градини во 1730-тите. Веројатно најпознат пример за формална градина со чакал, камен, вода, бусен и дрвја со скулптури е Версај, кои се всушност многу различни греадини направени од Андре Ле Нотр. Во раниот VIII век, изданието ''La théorie et la pratique du jardinage'' („''Теоријата и практиката на градинарството''“) (1709) од Дезалије д'Арженвил било преведено на англиски и германски, и бил најважен документ за подоцнежните формални градини ширум Европа.
Формалното гардинарство во француски стил доживеало ренесанса во XX век и денес наоѓаме интересни примери на разни поважни места ширум западниот свет.
Шпанска инквизиција

Во 1478 била основана Шпанската инквизиција, што претставувала суд на Католичката црква поддржана од страна на тогашното шпанско кралство за заштита на верата против разни кривоверци и кривоверци со цел тие да ја прифатат католичката вера. Во оваа група подоцна спаднале и Евреите по што биле присилени (во 1492) да се преселат од пиринејскиот полуостров таканаречените Сефардички Евреи во Македонија и други источни предели.
Општо земено, инквизицијата дејствувала во средниот век во сите земји на Западна Европа од 1289, а особено крвава и немилосрдна била озогласената шпанска инквизиција. Многу напредни умови биле жртви на инквизицијата, како на пример Јан Хус, Џордано Бруно и други. Шпанската инквизиција била укината во 1834.
sv:Inkvisitionen#Inkvisitionen i Spanien
Старина

Старина или антиквитет (од лат. ''antiquus'', „стар“) — предмет доволно стар за да посведочи за претходно раздобје од човечката цивилизација.
Ова обично се предмети со извесен степен на мајсторство во нив, или пак извесно внимание на детали како старо биро или ран автомобил.
Во потрошувачкото општество, старина, пред сѐ, е предмет со необична конструкција и старост окј има пазарна цена повисока од слични предмети произведени во поскоро време. Сите историски музеи користат старина за илустрација на историски настани и ставање на истите во соодветен контекст.
Било кој предмет може да стане актиквитет ако преживее доволно долго време, но за задоволување на снобовските вредности и опшстествена профатливост, предметот вреди само доколку има цена на пазарот.
Старините се продаваат во старинарници (антикварници), или пак се оставаат во наследство. Некои вредни старини можат да се купат и од старинари и служби за наддавање, или пакда се купат он-лајн со или без наддавање.
1 Дефиниција на поимот
Дефиницијата за старина се разликува од еден до друг извор, од производ до производ и од година до година. Но еве некои дефиниции кои важат веќе подолго време:
*''Предмет стар најмалку 100 години кој се собира или е посакуван заради неговата реткост, состојба, корисност или пак некоја друга уникатна одлика. Наспроти ова, во САД моторни возила, алати и други доста употребувани предмети со старост над 25 години може да се сметаат за старини, како и извесни електронски направи со не така голема старост''
Треба да се напомене дека и предмети со помала старост може да се сметаат за вистински старини, што е впрочем релативно на целокупната историја на постоење на предмет од таков тип. На пример, телефон од 1920-тите речиси секогаш се смета за старина.
Покрај ова, ''старина'' може да значи и уметничко дело или секојдневен предмет од времето на стариот век, кои често самите се археолошки артефакти.
2 Старински мебел
Собирањето на старински мебел е особено популарно заради неговата практична вредност како старина. Тука спаѓаат трпезариски маси, столици, бироа, витрини, ковчези итн. Најчестите дрва од кои се изработени овие предмети се махагонија, даб, бор, орев и плисандер. Секое од овие има своја карактеристична шара и боја. За истиот овој ефект многу од денешните мебели користат ламинат или фурнир како евтино решение за сличен изглед. Старинскиот мебел се дели по стилот во кои се направени. Најчестите се оние во француски стил (Луј XIV, Луј XV, Луј XVI), како и џорџијанскиот, регентскиот и викторијанскиот стил.
3 Поврзано
* Старински мебел
* Старинарница
Хиподам Милетски

Хиподам Милетски или Хиподам од Милет (старогрчки: ), бил старогрчки урбанист во V век п.н.е.. Тој изработувал планови за градови со ред и правилен карактер, за разлика од честите безредни градови како Атина. Тој се смета за зачетникот на идејата дека еден градски план може формално да отелотвори и разјасни рационален општествен поредок. Според Аристотел (во ''Политика''), тој бил зачетникот на урбанизмот, и обмислил идеален град за 10,000 жители, поделен во три класи (воини, занаетчии и земјоделци), каде земјата исто така била поделена на три дела (света, јавна и приватна). Тој бил познат и по љубител на вниманието. Според описот на Аристотел во ''Политика'', „Некои сметале дека тој навистина претерувал, со неговата долга коса, скапи украси, и истата евтина топла облека која се носи и лете и зиме“.
За Перикле Хиподам го испланирал пристанишниот град Пиреја кај Атина во средината на V век п.н.е. Кога атињаните го основале Туриј во Италија во 443 п.н.е., тој бил колонијален архитект - иако не архитект во смисла на проектант на градби. Се смета дека во 408 п.н.е. го изградил новиот град Родос, иако може да се каже дека бидејќи бил дел од проект за реконструкција на Милет во 479 п.н.е., тој би бил престар за да работи на Родос.
Неговите решеткасти планови се состоеле од низа широки, прави улици, кои се сечеле под агли од 45° и 135°.
1 Македонија
Меѓу значајните дела на Хиподам е и планирањето на престолнината Пела во Македонија.
Пептид

Пептид — азотно органско соединение кое се состои од аминокиселински мономерни единици. Пептидите настануваат кога две или повеќе аминокиселини се поврзуваат по пат на полимеризација. Врските кои се создаваат помеѓу одделните аминокиселини во пептидот се нарекуваат пептидни или амидни врски. Тие се создаваат меѓу аминогрупата од едната и карбоксилната група од другата аминокиселина. Пептидите со над 100 мономери се наречени белковини. Не постои остра граница помеѓу пептидите и белковините според бројот на нивните аминокиселински единици. Некои долги пептиди како бета-амилоид може да се сметаат за белковини, додека пак кратки белковини како инсулинот може да се сметаат за пептиди.
1 Поврзано
* Пептидна врска
Артур Рубинштајн

Артур Рубинштајн (Лоѓ, Полска, - Женева, ) — полско-американски пијанист од еврејско потекло, и еден од најголемите интерпретатори на класичната музика во XX век.
Роден е во , Полска. Познат е по тоа што сакал да ја комбинира страста за музиката со страста за животот. Првпат седнал да свири клавир во својата четврта година, а на шест години имал прв јавен настап во Варшава, на еден концерт за добротворни цели. Пред да наполни 20 години станал познат музичар, одржувајќи концерти во САД, во Латинска Америка и во Европа. Особено бил познат како хуманист. Јавно настапувал до 1976 година.
Луј Пастер

Луј Пастер (|Louis Pasteur; 27 декември 1822 – 28 септември 1895) бил француски хемичар и биолог, кој во првите истражувања дошол до заклучок дека топлината ги уништува штетните бактерии и со тоа ја поставил основата на постапката за стерилизација при хируршките зафати, што во негова чест била наречена „пастеризација“.
Утврдил дека ферментацијата била биолошки процес и ги побил дотогашните теории за спонтаната регенерација на микроорганизмите. Пастер го задолжил човештвото со откритието на вакцината против беснило, до која дошол по низа експерименти во 1895 година.
На 6 јули 1885, Луј Пастер успешно ја тестира својата вакцина против беснило на пациентот Јозеф Мајстер, деветгодишно дете гризнато од бесно куче.
Гнеј Егнациј

Гнеј Егнациј или Гнеј Игнациј (латински: ''Gnæus Egnatius'') бил проконзул во времето на Римската република. По негова иницијатива е изградена Вија Егнација, започната во 146 п.н.е., а завршена во 120 п.н.е.
1 Биографија
Гнеј Егнациј, синот на Гај Егнациј, бил плебејец и припадник на племето Стелатина. Како член на Римскиот Сенат, тој првпат се појавил во историскиот запис околу 149 година п.н.е., при што се појавил како постар сведок на консултацијата на Сенатот испратен во Крф. Егнациј бил избран за претор некаде пред 146 г. п.н.е., а потоа му била доделена новосоздадената провинција Македонија за нејзин проконзулски гувернер, заменувајќи го Квинт Цецилиј Метел Македоникус кој штотуку завршил со смирувањето на новата провинција.
За време на неговиот мандат како гувернер на Македонија, Гнеј Егнациј ја започнал изградбата на истоимената Вија Егнација која била започната во 146 п.н.е и завршена во 120 п.н.е. Неговиот дел од римскиот пат започнувал од Јадранското Море, ги преминал планините Пинд и патувал кон исток низ централна Македонија, завршувајќи во Солун. Ништо повеќе не се знае за неговиот мандат како гувернер на Македонија, ниту за неговата подоцнежна кариера.
Cigar Aficionado

Cigar Aficionado (изг. ''Сигар Афисионадо'', прев: ''Вљубеник во пурите'') е американско списание посветено на светот на пурите. Излегува од септември 1992. Списанието е познато по статии и написи за пури ширум светот, како и за познатите личности кои излегуваат на насловната страница. Исто така овој месечник е познат противник на Кубанското ембарго. Поднаслов му е „The Good Life Magazine for Men“ („''Машкиот часопис за добро живеење''“). Издавач е Марвин Р. Шанкен, кој воедно го издава и списанието Wine Spectator.
1 Поврзано
* Пура
* Хумидор
* Тутун
* Тутунџија (продавач)
* Тутунар (производител)
Масна киселина

Масни киселини — карбоксилни киселини кои настануваат со биолошка кондензација на т.н. C<sub>2</sub> единици кои се нарекуваат активни остатоци на оцетната киселина. Сите масни киселини кои се наоѓаат во природните липиди имаат по правило прав синџир и парен број на јаглеродни атоми. Имињата на масните киселини доаѓаат од
изворното соединение од кое настанале. На пример, најзастапените масни киселини во липидите се палмитинската киселина (која настанува од палмитинот) и стеаринската киселина (која настанува од стеаринот).
Природните масни киселини можат да бидат ''заситени'' или ''незаситени''. Заситените киселини имаат поголеми точки на топење отколку незаситените со иста големина. Заситените киселини немаат двојна врска или други типови на функционални групи во синџирот. Двојните врски во незаситените соединенија кои се наоѓаат на десната страна во табелата се сите цис (или Z).
1 Структура на масните киселини
Молекулата на масните киселини е поделена на „глава“ и „опашка“. Опашката на масната киселина е долг јаглеводороден ланец кој е хидрофобен. Главата на молекулата е карбоксилна група која е хидрофилна. Масните киселини се главната компонента на сапуните. Во сапунот, нивните опашки се растворливи во масните нечистотии, а нивните глави се растворливи во вода, со што се емулзираат и одмиваат масните нечистотии. Но, кога главата е сврзана за глицерол при што се формира липид, целата молекула е хидрофобна.
2 Заситени и незаситени масни киселини
Термините ''заситени'', ''мононезаситени'' и ''полинезаситени'' се однесуваат на бројот на водородни атоми сврзани за јаглеводородните опашки на масните киселини во споредба со бројот на двојни врски помеѓу јаглеродните атоми во опашката. Мастите, кои се најчесто животински, имаат единечни врски помеѓу јаглеродите во своите опашки, како резултат на што сите јаглеродни атоми се исто така сврзани со максималниот можен број на водороди. Овие масти се нарекуваат заситени. Јаглеводородните ланци во овие масни киселини се приближно прави и можат да се доближат блиску еден до друг, правејќи ги мастите цврсти при собна температура. Маслата, кои се најчесто растителни, имаат неколку двојни врски меѓу некои од јаглеродите во јаглеводородната опашка, предизвикувајќи извиткувања на формата на молекулата. Бидејќи некои од јаглеродите се поврзани со двојни врски, тие не се сврзани со максималниот број на водородни атоми. Значи, овие масла се куваат незаситени масти. Поради извиткувањата во јаглеводородните опашки, незаситените масти неможат да се доближат блиску еден до друг, правејќи ги течности на собна температура.
Поголемите точки на топење на заситените масни киселини ја рефлектираат униформната стапчеста форма на нивните молекули. Цис-двојните врски во незаситените масни киселини прават завој во нивната форма, што ги прави потешки за пакување нивните молекули во една стабилна повторувачка низа на кристална решетка. Trans-двојната врска на олеинската киселина има линеарна форма и точка на топење од 45°С (32°С поголема од својот цис-изомер).
3 Поврзано
* Заситена маст
* Незаситена маст
* Мононезаситена маст
* Полинезаситена маст
Промискуитет

Практикувањето на повеќе различни избори без многу размислување се означува како промискуитетност. Најчестата употреба на терминот е поврзана со сексуалносто однесување, каде што се однесува на личност која не го ограничува својот сексуален живот според општествените норми - само еден партнер, или во рамките на долготрајна моногамна сексуална врска. Значи, личноста која е склона кон често менување на сексуалните партнери може да се означи како промискуитетна. Поради ваквата популарност на терминот, овој прилог се однесува на сексуалниот промискуитет. Многу често не се обрнува внимание на фактот дека ваквите луѓе обично се многу пребирливи во изборот на своите сексуални партнери, иако се склони кон промискуитетно однесување.
Промискуитетноста е строго осудена од конзервативните религии на денешницата. Ама затоа пак одредени секти, култови и религиозни редови создаваат простор за промискутитетно однесување. Постојат историски докази за постоењето на античка проституција во стара Месопотамија, Грција и Рим.
Список на видови врби

Во светот постојат околу 350 видови врби. На оваа листа се дадени околу една третина од нив.
1 Видови врби
*''Salix acutifolia''*''Salix alaxensis''*''Salix alba''*''Salix alpina''*''Salix amygdaloides''*''Salix arbuscula''*''Salix arbusculoides''*''Salix arctica''*''Salix atrocinerea''*''Salix aurita''*''Salix babylonica''*''Salix bakko''*''Salix barrattiana''*''Salix bebbiana''*''Salix boothii''*''Salix bouffordii''*''Salix brachycarpa''*''Salix cacuminis''*''Salix canariensis''*''Salix candida''*''Salix caprea''*''Salix caroliniana''*''Salix chaenomeloides''*''Salix chilensis''*''Salix cinerea''*''Salix cordata''*''Salix daphnoides''*''Salix discolor''*''Salix eastwoodiae''*''Salix eleagnos''*''Salix eriocarpa''*''Salix eriocephala''*''Salix exigua''*''Salix foetida''*''Salix fragilis''*''Salix futura''*''Salix geyeriana''*''Salix gilgiana''*''Salix glauca''*''Salix gooddingii''*''Salix gracilistyla''*''Salix hainanica''*''Salix helvetica''*''Salix herbacea''*''Salix hirsuta''*''Salix hookeriana''*''Salix hultenii''*''Salix humboldtiana''*''Salix humilis''*''Salix integra''*''Salix interior''*''Salix japonica''*''Salix jessoensis''*''Salix koriyanagi''*''Salix kusanoi''*''Salix lanata''*''Salix lapponum''*''Salix lasiandra''*''Salix lasiolepsis''*''Salix lucida''*''Salix magnifica''*''Salix matsudana''*''Salix miyabeana''*''Salix mucronata''*''Salix myrtilloides''*''Salix myrsinifolia''*''Salix myrsinites''*''Salix nakamurana''*''Salix nigra''*''Salix pedicellaris''*''Salix pentandra''*''Salix petiolaris''*''Salix phylicifolia
* ''Salix planifolia''
* ''Salix polaris''
* ''Salix pseudo-argentea''
* ''Salix purpurea''
* ''Salix pyrifolia''
* ''Salix reinii''
* ''Salix repens''
* ''Salix reticulata''
* ''Salix retusa''
* ''Salix rorida''
* ''Salix rosmarinifolia''
* ''Salix rupifraga''
* ''Salix salicicola''
* ''Salix schwerinii''
* ''Salix scouleriana''
* ''Salix sericea''
* ''Salix serissaefolia''
* ''Salix serissima''
* ''Salix shiraii''
* ''Salix sieboldiana''
* ''Salix sitchensis''
* ''Salix subfragilis''
* ''Salix subopposita''
* ''Salix taraikensis''
* ''Salix tetrasperma''
* ''Salix thorelii''
* ''Salix triandra''
* ''Salix udensis''
* ''Salix viminalis''
* ''Salix vulpina''
* ''Salix waldsteiniana''
* ''Salix wallichiana''
* ''Salix wilmsii''
* ''Salix woodii''
* ''Salix yezoalpina''
* ''Salix yoshinoi''
Панчево

Панчево (срп. ''Панчево'', унг. ''Pancsova'', тур. ''Pançova'', гер. ''Pantschowa'', ром. ''Panciova'', слов. ''Pánčevo'') — град кој се наоѓа во Србија на 15 километри североисточно од Белград. Во 2022, градот имал 73.401 жител, а градската општина Панчево броела 115.454 жители. Градот е административен центар на Јужнобанатскиот Округ во Војводина, Србија. Исто така, Панчево е најголемото пристаниште на реката Тамиш (''Tamiš'', ''Timiş''), која протекува во близина на градот.
Македонците претставуваат значитечен број во овој регион. Во градот живеат 2 %, а во општината 4,14 % Македонци. Особено голем број има во селото Јабука, кое административно потпаѓа под градот.
Енциклопедист

Енциклопедист — поим што најчесто се користи за група на француски мислители и просветители од XVIII век, кои работеле на издавањето на Француската Енциклопедија (''Encyclopédie, ou dictionnaire raisonné des sciences, des arts et des métiers''), која била издавана во Франција во периодот од 1751 до 1780 од Дени Дидро и Жан ле Рон Д'Аламбер.
Поопшто, терминот може да се користи за лице кое помага во пишувањето на енциклопедија.